**Атеисттердің мейрамдары бар ма?**

**екіншісі**

***«Ақылсыз адамдар «Құдай жоқ!» деп ойлайды»***

***(Забур 52:1)***

Доктор Пол Бранд үшін бұл адам қолының шеберлігі болды. Бұл шебер хирург адам қолының қаншалықты керемет екенін түсіне бастағанда, ол бұл факттің өзі оны Құдайға сендіре алатынын айтты. Оксфордта көп жылдар бойы сабақ берген атақты ағылшын физиологы сэр Чарльз Скотт Шеррингтон үшін бұл адамның көзі болды. Ол: «Адам көзінің күрделі механизмінің артында оны жаратқан Бас шебер тұр» деді. Антрополог Фэрфилд Осборн үшін бұл адамның миы болды. Ол былай деп жазды: «Менің ойымша, адам миы - бүкіл ғаламдағы ең ғажайып және жұмбақ нәрселердің бірі».

Алайда, Құдайға деген сенім жай теологиялық немесе философиялық нәрселер емес. Жаңа өсиетте, Еврейлерге арналған хатта: «Ал сенім артпай Құдайға ұнау мүмкін емес. Құдайға келген әркім Оның бар екеніне сенуге және Өзін іздеп, жақыннан танығысы келгендерді Құдайдың жарылқайтынына илануға тиіс» делінген. (Еврейлерге 11:6).

Дүние жүзіндегі мыңдаған ерлер мен әйелдер сенім мен сенімсіздіктің арасында ары-бері жүріп, «Құдайым, егер Сен шынымен бар болсаң, маған Өзіңді көрсетші» деп айтып жатады. Солай айтқан кезде, аспан ашылып, немесе күн күркірейді ме? Жоқ, әдетте олай болмайды. Егер сіз шынымен Құдайдың бар екендігі туралы білгіңіз келсе, Оны іздеген, ақыр соңында, Оны тапқан әртүрлі адамдардың әңгімелерін оқыңыз. Сіз бұл адамдардың өмірбаяндарын Киелі кітаптан таба аласыз.

Шынымды айтсам, егер мен сенбеуші болғанда, атеисттердің өмірбаяндарын оқып, олардың қалай қайтыс болғандарын біліп, Құдайдың бар екеніне сенуді таңдар едім және Оның кім екенін және Онымен қалайша дос бола алатынымды білгім келетін еді.